**Յոն Սթեֆենսոն Ֆոն Թեչներ** (նորվ.՝ Jon Stephenson von Tetzchner, օգոստոսի 29, 1967(1967-08-29), Ռեյկյավիկ, Իսլանդիա), Opera Software ընկերության համահիմնադիր։

Opera Software-ում աշխատելու տարիներին ֆոն Թեչներն իր ձեռքբերումերի համար ստացել է բազմաթիվ պարգևներ։ 2005 թվականին նա Համաշխարհային էկոնոմիկական ֆորումի «Նոր գլոբալ առաջնորդներիի ֆորումի» անդամ էր։ 2009 թվականին ֆոն Թեչները բջջային կապի արդյունաբերությունը ձևավորող Informa վերլուծական ընկերության 40 առաջնորդների շարքում էր և GigaOM բլոգով 15 բջջային կապի հեղինակություններից մեկն էր։

Կենսագրություն
--------------

Ծնվել է 1967 թվականի օգոստոսի 29-ին Ռեյկյավիկում։ Ֆոն Թեչներն ունի Օսլոյի համալսարանի համակարգչային գիտությունների մագիստրոսի աստիճան։

Գործունեություն
---------------

### Opera Software

Կրթությունն ավարտելուց հետո 1991-1995 թվականներին ֆոն Թեչները աշխատել է որպես Norwegian Telecom Research (Telenor) նորվեգական ընկերության գիտական աշխատակից։ 1944 թվականին իր կոլեգա Գեյր Իվարսյոյի հետ մշակել է MultiTorg Opera բրաուզերի համակարգը։ Նախագծի վրա աշխատանքը սկսվել էր ընկերությունում, սակայն Գեյրն ու Յոնը արտոնագրեցին, ստեղծեցին սեփական ընկերությունը և շարունակեցին աշխատանքը բրաուզերի վրա։ Հիմա հայտնի Opera բրաուզերը, չնայած մրցակցությանը, ճանաչվածություն է ձեռք բերել։ Opera Software, երբ տեղափոխվեց Օսլո, ուներ ավելի քան 500 աշխատակից։

2005 թվականի ապրիլի 21-ին ֆոն Թեչները հայտարարեց, որ եթե Opera 8 բրաուզերի ներբեռնումների քանակը 4 օրվա ընթացքում հասնի միլիոնի, ապա ինքը Նորվեգիայից Ատլանտյան օվկիանոսով կլողա դեպի ԱՄՆ։ Ներբեռնումների քանակը միլիոնի հասավ և Opera Software-ը հայտարարեց, որ ֆոն Թեչները կպահի իր խոսքը։ Ապրիլի 25-ին և 26-ին Opera-ի պաշտոնական կայքում օվկիանոս կտրելու ոչ լուրջ «փորձ» և արագ «կործանում» է նկարագրվում։ Պատմությունը լուսաբանվեց ամբողջ աշխարհում և տեխնոլոգիական, և ընդհանուր լուսաբանման մամուլով։

2007 թվականի օգոստոսի 29-ին ֆոն Թեչների 40-ամյակի առթիվ Opera Software-ը հայտարարեց, որ կթողարկի առաջին հանրային Kestrel ալֆա-տարբերակը, դա Opera 9.5-ի աշխատանքային անվանումն է։ Ֆոն Թեչների ամենամեծ ցանկությունը այդ տարբերակի նախնական գործարկումն էր, որը նա մշակել էր ավելի քան մեկ տարի։

2010 թվականի հունվարի 5-ին Յոնը լքեց Գլխավոր գործադիր տնօրենի աթոռը, որը նա զբաղեցրել էր հիմնադրման օրվանից սկսած մոտ 15 տարի։ Դրանից հետո Թեչները շարունակեց աշխատել ընկերությունում որպես խորհրդատու։ 2011 թվականի հունիսի 30-ին տնօրենների խորհրդի հետ տարաձայնությունների պատճառով Թեչները լքեց ընկերությունը։

### Vivaldi Technologies

2013 թվականի հուլիսի 7-ին Յոն ֆոն Թեչները գրանցել է VIVALDI առևտրական դրոշմանիշը, իսկ 2013 թվականի օգոստոսի 26-ին` Vivaldi Technologies մասնավոր ընկերությունը` 3 միլիոն նորվեգական կրոն կանոնադրական կապիտալով (մոտ 350 հազար Եվրո)։ Ընկերության գլխավոր մասնաշենքը գտնվում է Իսլանդիայի Ռեյկյավիկ քաղաքում։ 2013 թվականի հոկտեմբերի 1-ին ընկերությունն ուներ ավելի քան 20 աշխատակից, որոնցից շատերը Յոնի նախկին ընկերության` Opera Software-ի նախկին աշխատակիցներն են։

Նոր ընկերության առաջին արտադրանքը Vivaldi.net պորտալն է, որը բացվել է 2013 թվականի դեկտեմբերի 19-ին։ Այդ պորտալի պատճառներից մեկը Յոնը օգտագործողներին ուղղված բաց նամակում Archived 2014-08-06 at the Wayback Machine. (ռուսերեն թարգմանություն Archived 2014-02-01 at the Wayback Machine.) նշել էր My Opera կայքի փակումը։ Մասնավորապես նա ասել է.

|  |  |  |
| --- | --- | --- |
|  | Ինձ, որպես Opera-ի հիմնադրի, դժվար է տեսնել կազմակերպության կործանումը, որը մենք ձեր հետ միասին ենք ստեղծել։ Այդ պատճառով էլ մեզնից մի քանիսը , որ ձեզ համար երկար տարիներ ստեղծել ենք բրաուզերը և պորտալը, որոշեցինք միասին հավաքվել և ձեր է մեր հին ընկերների համար ստեղծել նոր տուն։ |  |

Vivaldi.net-ը միակ նախագիծը չէ, որի վրա աշխատում է Vivaldi Technologies ընկերությունը։ Այսպես, 2014 թվականի փետրվարի 3-ին օնլայն հրատարակվող «Համակարգիչ» (Компьютерра) շաբաթաթերթում Յոն ֆոն Թեչները ասել է, որ «մենք աշխատանք ենք տանում նոր հետաքրքիր նյութի վրա», այդ թվում 2014 թվականի հունվարից կա բաց էջ` Vivaldi.com, որտեղ հաղորդվում է ընկերության նոր արտադրանքների նախապատրաստության մասին։

2015 թվականի հունվարին Թեչները ներկայացրեց Vivaldi բրաուզերը։

Ծանոթագրություններ
------------------

1. ↑
2. ↑  "Opera: Executive team" (in անգլերեն). Opera Software. Արխիվացված from the original on 2012 թ․ մարտի 10. Retrieved 2011 թ․ հունիսի 24.
3. ↑  "The one million download challenge of Opera 8: Opera's CEO will swim from Norway to the USA" (in անգլերեն). Opera Software. 2005 թ․ ապրիլի 21. Արխիվացված from the original on 2012 թ․ մարտի 10. Retrieved 2011 թ․ հունիսի 24.
4. ↑  "Opera: The 1 Million Download Challenge" (in անգլերեն). Opera Software. Արխիվացված from the original on 2012 թ․ մարտի 10. Retrieved 2011 թ․ հունիսի 24.
5. ↑  Bajinder Pal Singh (2006 թ․ փետրվարի 26). "Phantom of the Opera". *Express India* (in անգլերեն). Արխիվացված from the original on 2012 թ․ հոկտեմբերի 19. Retrieved 2011 թ․ հունիսի 24.
6. ↑  Olafur Arnason (2007 թ․ օգոստոսի 29). "Happy birthday Jon" (in անգլերեն). Opera Desktop Team. Արխիվացված from the original on 2012 թ․ մարտի 10. Retrieved 2011 թ․ հունիսի 24.
7. ↑  Haavard (2010 թ․ հունվարի 5). "Jon steps down as CEO of Opera" (in անգլերեն). Արխիվացված from the original on 2012 թ․ մարտի 10. Retrieved 2011 թ․ հունիսի 24.
8. ↑  Jon S. von Tetzchner (2010 թ․ հունվարի 5). "Opera announces new CEO" (in անգլերեն). Արխիվացված from the original on 2012 թ․ մարտի 10. Retrieved 2011 թ․ հունիսի 24.
9. ↑  "Opera appoints Lars Boilesen new Chief Executive Officer" (in անգլերեն). Opera Software. 2010 թ․ հունվարի 5. Արխիվացված from the original on 2012 թ․ մարտի 10. Retrieved 2011 թ․ հունիսի 24.
10. ↑  "Jon S. von Tetzchner is leaving Opera Software" (in անգլերեն). Opera Software. 2011 թ․ հունիսի 24. Արխիվացված from the original on 2012 թ․ մարտի 10. Retrieved 2011 թ․ հունիսի 24.
11. ↑  "The brand page for the VIVALDI trademark by Jon S. von Tetzchner" (in անգլերեն). Trademarkia. 2013 թ․ հուլիսի 7.
12. ↑  "Информация о регистрации компании Vivaldi Technologies" (in նորվեգերեն). PROFF. Արխիվացված է the original 2015 թ․ փետրվարի 14-ին. Retrieved 2016 թ․ նոյեմբերի 21.
13. ↑  "Йон Течнер: «Vivaldi — не просто новое имя My Opera»" (in ռուսերեն). Компьютерра.
14. ↑  Бывший гендиректор Opera показал новый браузер Vivaldi Archived 2015-01-28 at the Wayback Machine. // TJournal, 27 января 2015
15. ↑  Основатель Opera представил новый браузер Vivaldi // RG.ru Digital, 27.01.2015

Գրականություն
-------------

* OPERA: Разговоры о свободе // *Linux Format* : журнал. — 2006. — № 02 (76). — С. 54-57.

Արտաքին հղումներ
----------------

* Speaker: Jon S. von Tetzchner (անգլ.)